S-225/2009

Mál þetta, sem var dómtekið 29. september s.l., höfðaði sýslumaðurinn á Akureyri hér fyrir dómi 9. september s.l. á X;

„…fyrir fíkniefnalagabrot, með því að hafa aðfaranótt laugardagsins 29. nóvember 2008, verið með í vörslum sínum 5,41 gramm af amfetamíni, þegar lögreglan hafði afskipti af honum fyrir utan veitinga- og skemmtistaðinn Sjallann, Geislagötu 14 á Akureyri.

Telst þetta varða við 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um ávana- og fíkniefni og önnur eftirlitsskyld efni nr. 233, 2001.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrá nr. 14.949, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001.“

Mál nr. S-254/2009 var sameinað þessu. Það höfðaði sami sýslumaður þann 22. september s.l. á hendur ákærða fyrir eftirtalin brot:

„A. Umferðarlagabrot. (024-2009-50702)

Að hafa föstudaginn 31. júlí 2009, ekið bifreiðinni EB-567, undir áhrifum fíkniefna (með 20 ng/ml af amfetamíni og 1,9 ng/ml af tetrahýdrókannabínóli í blóði) frá heimili sínu um Tungusíðu og Bugðusíðu, uns hann stöðvaði bifreiðina á bifreiðastæði við Glerárkirkju á Akureyri og að aka stutta vegalengd á bifreiðastæðinu, þegar lögreglan hugðist hafa afskipti af honum.

Telst þetta varða við 1. mgr., sbr. 2. mgr. 45. gr. A, sbr. 1. mgr. 100. gr. umferðarlaga nr. 50, 1987, sbr. 5. gr. laga nr. 66, 2006.

B. Fíkniefnalagabrot.

1. (024-2009-5072)

Að hafa föstudaginn 31. júlí 2009, verið með í vörslum sínum í bifreiðinni EB-567, þegar lögreglan hafði afskipti af honum á bifreiðastæði við Glerárkirkju og á heimili hans í bílskúr við Tungusíðu [...] á Akureyri, 21,96 grömm af hassi og 0,98 grömm af maríhúana.

Telst þetta varða við og 2. gr., sbr. 5. gr. og 6. gr. laga um ávana- og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um ávana og fíkniefna og önnur eftirlitsskyld lyf nr. 233, 2001.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrám nr. 16.133, 16.134, og 16.135, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar nr. 233, 2001. Jafnframt er þess krafist að ákærði verði dæmdur til sviptingar ökuréttar samkvæmt 101 gr. og 1. mgr., sbr. 4. mgr. 102. gr. nefndra umferðarlaga, sbr. 18. gr. laga nr. 66, 2006.“

Mál nr. S-259/2009 var sameinað þessu. Það höfðaði sami sýslumaður 24. september s.l. gegn ákærða fyrir eftirtalin brot:

„A. Umferðarlagabrot.

1. (024-2009-5504)

Að hafa mánudaginn 10. ágúst 2009, ekið bifreiðinni JN-871, undir áhrifum fíkniefna (með 1,3 ng/ml af tetrahýdrókannabínóli í blóði) frá Naustaskóla á Akureyri, um Þórunnarstræti, Þingvallastræti, Oddeyrargötu, Glerárgötu, Borgarbraut og að heimili sínu, þar sem lögreglan stöðvaði akstur hans.

Telst þetta varða við 1. mgr., sbr. 2. mgr. 45. gr. A, sbr. 1. mgr. 100. gr. umferðarlaga nr. 50, 1987, sbr. 5. gr. laga nr. 66, 2006.

2. (024-2009-5528)

Að hafa þriðjudaginn 11. ágúst 2009, ekið sömu bifreið, undir áhrifum fíkniefna (með 0,6 ng/ml. af tetrahýdrókannabínóli í blóði) frá vinnustað sínum Naustaskóla á Akureyri um Kjarnagötu, þar sem lögreglan stöðvaði akstur hans.

Telst þetta varða við 1. mgr., sbr. 2. mgr. 45. gr. A, sbr. 1. mgr. 100. gr. umferðarlaga nr. 50, 1987, sbr. 5. gr. laga nr. 66, 2006.

B. Fíkniefnalagabrot.

1. (024-2009-5528)

Að hafa þriðjudaginn 11. ágúst 2009, verið með í vörslum sínum á heimili sínu að Tungusíðu 6 á Akureyri, 0,96 grömm af hassi og 0,27 grömm af maríhúana, en lögreglan fann efnin þegar hún gerði þar húsleit.

2. [Fellt niður af sækjanda við þingfestingu]

Telst þetta varða við 2. gr., sbr. 5. gr. laga um ávana-og fíkniefni, nr. 65, 1974, sbr. lög nr. 60, 1980, sbr. lög nr. 13, 1985 og sbr. lög nr. 82, 1998 og 2. gr. sbr. 14. gr. reglugerðar um ávana- og fíkniefni og önnur eftirlitsskyld lyf nr. 233, 2001.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta upptöku á efnum þeim, sem lögreglan lagði hald á og tilgreind eru í efnaskrám nr. 16.214 og 16.243, samkvæmt 6. mgr. 5. gr. laga nr. 65, 1974 og 2. mgr. 14. gr. reglugerðar n r. 233, 2001. Jafnframt er þess krafist að ákærði verði dæmdur til sviptingar ökuréttar samkvæmt 101. gr. og 1. mgr., sbr. 4. mgr. 102. gr. nefndra umferðarlaga, sbr. 18. gr. laga nr. 66, 2006.“

Ákærði hefur komið fyrir dóminn og játað sök. Með skýlausri játningu hans, sem er í samræmi við rannsóknargögn og ekki er ástæða til að efa að sé sannleikanum samkvæm, er nægilega sannað að hann hafi framið þau brot sem í ákærum er lýst og þar eru rétt heimfærð til laga.

Ákærði var dæmdur í tveggja mánaða fangelsi, skilorðsbundið í tvö ár, þann 12. júní 2008 fyrir brot gegn 1. mgr. 106. gr. almennra hegningarlaga. Þann 21. nóvember s.á. sætti hann 28.000 króna sekt fyrir brot gegn lögum um ávana- og fíkniefni.

Ákærði hefur með þeim brotum sem hann er nú sakfelldur fyrir rofið skilorð framangreinds dóms. Með heimild í 60. gr. almennra hegningarlaga nr. 19/1940, með áorðnum breytingum, verður skilorðsdómurinn látinn haldast, en ákærða dæmd refsing sér í lagi í þessu máli. Ákveðst hún eftir reglum 77. gr. almennra hegningarlaga sekt að fjárhæð 290.000 krónur og komi fangelsi í 20 daga í stað sektarinnar, verði hún ekki greidd innan fjögurra vikna frá birtingu þessa dóms að telja.

Samkvæmt 4. mgr. 102. gr. umferðarlaga nr. 50/1987, sbr. 18. gr. laga nr. 66/2006, ber að svipta ákærða ökurétti. Ákveðst sviptingartíminn 8 mánuðir frá birtingu dómsins að telja.

Dæma ber ákærða til greiðslu alls sakarkostnaðar sem samkvæmt framlögðum yfirlitum nemur 345.145 krónum.

Gera ber upptæk efni eins og krafist er og rakið er í dómsorði.

E-kk-nf S-kk-nf héraðsdómari kveður upp dóm þennan.

D Ó M S O R Ð :

Ákærði, X, greiði 290.000 krónur í sekt til ríkissjóðs innan fjögurra vikna frá birtingu þessa dóms að telja, en sæti ella fangelsi í 20 daga.

Ákærði er sviptur ökurétti í 8 mánuði frá birtingu dómsins að telja.

Ákærði greiði 305.145 krónur í sakarkostnað.

Gerð skulu upptæk 5,41 gramm af amfetamíni, 22,92 grömm af hassi og 1,25 grömm af marihúana, sem tilgreind eru nr. 14.949, 16.133, 16.134, 16.135, 16.214 og 16.243 í efnaskrá lögreglu.